*Үлгі*

 *«Селекциялық жетiстiктердің, өнеркәсiптiк меншiк объектiлерiнің,*

*тауар таңбалары және тауар шығарылған жерлердiң атауларының,*

*интегралдық микросхемалар топологияларын тіркеу өтінімдеріне*

*сараптама жасау қағидаларын бекіту туралы»*

*Қазақстан Республикасы Әділет министрінің*

*2018 жылғы 29 тамыздағы № 1349 бұйрығы*

*55-тармақ*

*Сипаттама*

 *(өтінім берілген объектінің атауы көрсетіледі)*

*ӨҮХС (сыныбы көрсетіледі),*

*мысалы, 09-01 сынып*

Сипаттамада мынадай бөлімдер болуы тиіс:

1. **«Мақсаты және қолданылу саласы» деген бөлімде** өтінім берілген өнеркәсіптік үлгінің мақсаты және қолданылу саласы туралы мәліметтер келтіріледі, сондай-ақ оны пайдаланудың басым салалары көрсетіледі.
2. **«Өнеркәсіптік үлгінің аналогтары»** **деген бөлімде** өтініш берушіге белгілі аналогтар туралы мәліметтер келтіріледі. Өнеркәсіптік үлгінің аналогы ретінде сыртқы түрі ұқсас және, әдетте, өнеркәсіптік үлгінің басымдық күніне дейін жалпыға қолжетімді болған мәліметтерден белгілі сол мақсаттағы бұйымның шешімі көрсетіледі.

**«Өнеркәсіптік үлгінің аналогтары»** **деген** бөлімнен кейін «Бұйым бейнелерінің тізбесі» көрсетіледі: бұйымның сыртқы түрінің суреттері, сондай-ақ егер олар ұсынылған болса, олардың нөмірленуіне сәйкес сызбалар санамаланады және олардың әрқайсысында не бейнеленгеніне қысқаша нұсқау келтіріледі.

Бұйымдардың бейнелері нақты, анық, шартты емес, бейтарап фонда, бөгде заттарсыз ұсынылуы тиіс, қосымша түсіндірулерсіз бұйымның сыртқы түрінің элементтерін (белгілерін) оның жарықтандырылған, сондай-ақ көлеңкелі жақтарында сәйкестендіруге мүмкіндік беруі тиіс.

1. **Өнеркәсіптік үлгінің мәнін ашуға арналған бөлімде** өтінім берілген үлгіні сипаттайтын барлық елеулі белгілер көрсетіледі және бұйымның сыртқы түрін қалыптастыруға әсер ететін бұйымның эстетикалық және (немесе) эргономикалық ерекшеліктері белгіленеді.

Бұл ретте өнімнің сыртқы түрінің маңызды белгілері ерекше белгіленеді, олар көрсетілген жағдайда, ең жақын аналогтан ерекшеленеді.

Өнеркәсіптік үлгінің мәнін ашу кезінде оны іске асырудың әртүрлі нысандарын сипаттайтын баламалы ұғымдар түріндегі белгілерді көрсетуге жол берілмейді.

Белгіні іске асырудың әртүрлі нысандары болған кезде өнеркәсіптік үлгінің нұсқаларына өтінім беруге жол беріледі, олардың әрқайсысында іске асырудың көрсетілген нысандарының біреуін ғана сипаттайтын белгі болады.

***Мысал***

ӨНЕРКӘСІПТІК ҮЛГІНІҢ АТАУЫ

Спорттық киім

 ӨҮХС 02-02

 1. Өнеркәсіптік үлгінің мақсаты және қолданылу саласы

# Өнеркәсіптік үлгі ……. арналған және … саласына жатады.

2. Өнеркәсіптік үлгінің аналогтары

**...... аналогы белгілі.** (аналогтың сипаттамасы келтіріледі)..........

 (дереккөздің библиограф. деректерін қараңыз: дереккөз атауы: патент, жарияланған күні, интернеттегі мекенжайы және т. б.),

 **Ең жақын аналогы…** (дереккөздің библиограф. деректерін қараңыз).

 Бұйым бейнелерінің тізбесі.

 Өтінім берілген көркем-конструкторлық шешім … келтірілген (бейнелердің (фотосуреттердің) немесе басқа да ұсынылған материалдардың (сызба, эргономикалық схема, конфекциялық карта, слайд - олар ұсынылған жағдайда) тізбесі келтіріледі). Олардың әрқайсысында не бейнеленгені туралы қысқаша нұсқау беріледі.

3. Өнеркәсіптік үлгінің мәнін ашу

**Өтінім берілген көркем-конструкторлық шешім … білдіреді** (өнеркәсіптік үлгінің мәні ашылады).

 Өтініш беруші көрсеткен бұйымның эстетикалық және (немесе) эргономикалық ерекшеліктері бар бұйымның сыртқы түрін айқындайтын бұйымның бейнелерінде көрініс тапқан, өтінім берілген өнеркәсіптік үлгіні сипаттайтын барлық елеулі белгілер көрсетіледі.

Елеулі белгілерге мыналар жатады: егер олар бұйымның сыртқы түрінің эстетикалық және (немесе) эргономикалық ерекшеліктерін, атап айтқанда пішінін, конфигурациясын, ою-өрнегін және түстердің үйлесімін анықтаса.

 Киімнің көркемдік-конструкторлық шешімін сипаттау үшін мына белгілер пайдаланылады:

- модельдің көлемдік сипаттамасы болып табылатын форма, бөліктердің бір-бірімен көрнекі түрде қабылданатын қатынастарын анықтайтын пропорциялар;

- модельдің жалпақ сипаттамасы болып табылатын силуэт;

- бөлшектер – киімнің кез келген учаскесінде оның бетіне салынатын элементтер;

- әрлеу – өнімді утилитарлық қолдану тұрғысынан функционалды мәні жоқ, модельді шешімінде сәндік рөл атқаратын элемент, оны қолдану бір мезгілде технологиялық тәсіл бола алады

- бұйымның жекелеген бөліктерін қосуға және ажыратуға арналған оның құрылымына кіретін, сондай-ақ сәндік элемент болып табылатын фурнитура;

- сәндік ерекшеліктері бар материал;

- колористикалық шешім.